open-index/open-wikipedia-markdown huggingface dataset:
Tynset skytebane

**Tynset skytebane** er en skytebane for rifle- og hagleskyting ca. 4&nbsp;km nordøst for sentrum i Tynset i Innlandet. Banen ble åpnet i 1962,  og eies av Tynset skytterlag. Banen har elektroniske skiver på 200 m, 100 m, 15 m innendørs og på løpende elg. Det er også tilrettelagt for innskyting til feltskyting på hold opp til 600 m og det er et eget treningsanlegg for felthurtigskyting. I tillegg til skytterlagets aktiviteter har Tynset J&FF bane for løpende elg og en trapbane (leirdue) på området.

## Historie
Tynset skytterlag sin bane har blitt flyttet flere ganger, men dagens bane ble bygd og tatt i bruk i 1961/62. Flere store mesterskap har blitt arrangert på banen, bl.a. NM i jaktfeltskyting i 1990 og 2014, elgbane-NM i 2000 og 2008,  Norgescupstevne i 2005 og landsdelskretsstevne i baneskyting senest i 2013.

## Se også
* Liste over skytebaner i Norge


Fil:Tynset skytebane, standplass.jpg|Standplass 200 m til venstre, 100 m til høyre
Fil:Tynset skytebane, løpende elg.jpg|Bane for løpende elg
Fil:Tynset skytebane, trapanlegg.jpg|Leirduebane, trap


## Referanser


## Eksterne lenker
* Tynset skytterlag
* Tynset J&FF
Hammerfest yrkesskole

**Hammerfest yrkesskole** ble opprettet i 1947 som en kommunalt drevet yrkesskole under Hammerfest kommune. Fylkestinget ønsket å opprette to fullstendige yrkesskoler i fylket og valget falt på Hammerfest og Kirkenes. De to skolene skulle utvikle hver sine spesialiteter. Til Hammerfest ble det vedtatt å legge linjer for jern og metall, motormekanikere, snekkere, tømrere, skipstømrere og kjole- og draktsøm. I Kirkenes skulle det bygges opp linjer for jern og metall, landbruksmekanikere, bilmekanikere, elektrikere og betong og forskalings-snekkere.

Under ledelse av tømmermester Bernhard Hanssen begynte skolen i Hammerfest i 1947 med å utdanne snekkere, men virksomheten ble raskt utvidet. Senere ble det opprettet linjer for handel og kontor, elektrofag, sveising osv, mens andre linjer ble lagt ned. Linjen for handel og kontor ble omtalt som "Hammerfest Handelsskole", men var altså administrert av yrkesskolen.

Under Hammerfest yrkesskoles administrasjon, og under samme styre, ble den tekniske aftenskolen startet opp igjen i 1947, nå under navnet Hammerfest Lærlingeskole. Inntil 1960, da første byggetrinn av yrkesskolens nybygg stod ferdig, foregikk lærlingeskolens undervisning i realskolens lokaler.

Etter lov om videregående opplæring i 1975 skiftet både Hammerfest yrkesskole og Hammerfest gymnas navn til Hammerfest videregående skole.

## Arkiv
Skolens arkiv oppbevares ved Statsarkivet i Tromsø.

## Kilder
Arkivkatalog ved Statsarkivet i Tromsø 
## Eksterne lenker
Arkivkatalog ved Statsarkivet i Tromsø
Roger Fenton

**Roger Fenton** (født 28. mars 1819, død 8. august 1869) var en britisk fotograf og regnes som en av de aller første krigsfotografene. Han fotograferte scener fra Krimkrigen som ble publisert i *[[Illustrated London News]]*.

## Referanser


## Eksterne lenker
*
Bibiche Mourier

**Bibiche Elisabeth Mourier** (født 1. februar 1952 i Paris) er en norsk keramiker, bosatt i Risør. 

Hun ble utdannet ved Statens håndverks- og kunstindustriskole (SHKS) i perioden 1971-1975. Etter eksamen reiste hun til Risør, og var med på å etablere Villvin kunstgruppe i 1976. Mourier har en rekke separatutstillinger bak seg, blant annet på Galleri F 15 i Moss i 1982, Galleri Frøyner i Oslo i 1983,  Kunstnerforbundet Oslo 1989, Galleri Villvin i 1989, 1991, 1993 og galleri Osebro i 1995. Sommeren 2014 hadde hun et felles kunstprosjekt med billedkunstner Ola Steen i galleri Osebro i Porsgrunn, der temaet var hav og fisk.

Bibiche Mouriers arbeider er innkjøpt av Norsk kulturråd, Statsministerens kontor, Risør kommune, Aust-Agder fylke og Riksgalleriet. Hun har også mottatt Statens 3-årige arbeidsstipend, Statens reisestipend og Aust-Agder fylkeskommunale kulturstipend. 

Bibiche Mourier var med på å etablere keramikkbedriften Acanthus i 1991 sammen med kunstnerkolleger Nina Gresvig og Arnfinn Strand. I tillegg har hun i en årrekke vært medarrangør av Villvin kunsthåndverkmarked i Risør. Mourier er medlem i Norske kunsthåndverkere Sør-Norge (NK Sør-Norge).

Dyr og planter har alltid vært viktig i dekorer og ornamenter i Mouriers kunsthåndverk, som bruker dreide, kjevlede og modellerte teknikker i sitt arbeid. 

## Referanser


## Kilder
* Solberg, Harald: *Norske kunsthåndverkere Agder*, 1996, s. 26, 53 og 54.

## Eksterne lenker
* Christina Tveit: «Stiller ut felles kunstprosjekt» i *[[Aust Agder Blad]]* 7. mai 2014 (Besøkt 3. november 2014)
Beethoven (film)

***Beethoven*** er en amerikansk komedie fra 1992, regissert av Brian Levant. Filmen er den første i filmserien om Sankt bernhardshunden. 

## Handling
Familien Newton bestemmer seg for å adoptere en søt St. Bernard-valp som kommer inn i boligen deres, fordi den rømmer fra noen tyver som ville stjele ham fra en dyrebutikk.

Barna i familien blir umiddelbart forelsket i valpen, mens pappa George ender opp med å bli både sjalu og irritert over hengivenheten familien viser valpen (og motsatt). Etter hvert som Beethoven vokser til, blir George stadig plaget av den fordi størrelsen fører til uhell og ødelagt inventar. 

Hunden får navnet Beethoven, fordi den begynner å "synge" mens en av døtrene i familien spilte Beethovens 5. symfoni på pianoet.  

Beethovens og Newton-familien liv settes imidlertid i fare når en ondsinnet veterinær prøver å stjele hunden, blant annet ved å late som den angriper ham, for å utføre et dødelig eksperiment med skytevåpen.

## Rolleliste
* Charles Grodin som George Newton
* Bonnie Hunt som Alice Newton
* Nicholle Tom som Ryce Newton
* Christopher Castile som Ted Newton
* Sarah Rose Karr som Emily Newton
* Dean Jones som Dr. Herman Varnick
* Oliver Platt som Harvey
* Stanley Tucci som Vernon
* David Duchovny som Brad
* Patricia Heaton som Brie

## Referanser


## Eksterne lenker
*
The Illustrated London News

***The Illustrated London News*** var verdens første ukeavis med illustrasjoner. Den første utgaven utkom ut lørdag 14. mai 1842. Avisen ble publisert ukentlig frem til 1971 og etter det med lengre mellomrom. Fra 1994 til 2003 kom de ut to ganger i året. I 2003 ble avisen lagt ned. Selskapet fortsetter i dag som selskapet *Illustrated London News Ltd*, et publiserings-, innholds- og digitalbyrå i London, som har publiserings- og forretningsarkivene til magasinet.

Grunnleggeren av magasinet, Herbert Ingram, ble født i Boston i Lincolnshire i 1811, og åpnet en trykkeri-, kiosk- og bokhandelsvirksomhet i Nottingham rundt 1834 i samarbeid med sin svoger, Nathaniel Cooke.Som avisbud ble Ingram slått av den pågående økningen i avissalg da avisene inneholdt bilder og sjokkerende historier. Ingram begynte å planlegge en ukeavis som skulle inneholde bilder i hver utgave.

Ingram leide et kontor, rekrutterte illustratører og reportere, og ansatt som redaktør Frederick William Naylor Bayley (1808–1853), tidligere redaktør for *National Omnibus*. Den første utgaven av *The Illustrated London News* dukket opp lørdag 14. mai 1842, tidsbestemt for å rapportere om den unge dronning Victorias første maskeradeball. Dens 16 sider og 32 tregraveringer (xylografi) dekket emner som krigen i Afghanistan, den store jernbaneulykken i Versailles, en undersøkelse av kandidatene til det amerikanske presidentvalget for 1844, omfattende reportasjer kriminalitet, teater- og bokanmeldelser, og en liste over fødsler, ekteskap og dødsfall. Ingram hyret inn 200 menn til å bære plakater gjennom Londons gater for å promotere den første utgaven av hans nye avis.

## Litteratur
* Hibbert, Christopher (1975): *The Illustrated London News' Social History of Victorian Britain*. Angus & Robertson. ISBN 0-207-95657-X.
* Law, Graham (2001): ''Indexes to Fiction in The Illustrated London News (1842–1901) and the Graphic, (1869–1901)''. Victorian Fiction Research Guides 29, Victorian Fiction Research Unit, Department of English, University of Queensland.
* Sinnema, Peter (1998): *Dynamics of the Pictured Page: Representing the Nation in The Illustrated London News*. Aldershot: Ashgate.

## Referanser


## Eksterne lenker

*''Illustrated London News''
*The Illustrated London News & Winston Churchill – UK Parliament Living Heritage
Framtidsbiblioteket

**Framtidsbiblioteket** er et kunstprosjekt utviklet av den skotske kunstneren Katie Paterson. Prosjektet er utviklet i regi av Bjørvika Utvikling (BU) i forbindelse med utbyggingen av Bjørvika. Det er ett av flere kunstverk som skal realiseres innenfor kuratorvisjonen Slow Space i området. 

Framtidsbiblioteket tar sikte på å samle inn en originaltekst fra en forfatter hvert år fra 2014 til 2114. Disse tekstene skal forsegles og oppbevares i et spesialdesignet rom i det nye Deichman bibliotek i Bjørvika. Til kunstprosjektet tilhører det også et skogsområde i Nordmarka som ble hogget ned før det ble plantet 1000 nye trær som om hundre år skal bli til papiret som bøkene trykkes på.

Kanadiske Margaret Atwood er den første bidragsyteren til prosjektet. Hun overleverte sitt manus, kalt *Scribbler Moon*, under en seremoni i Nordmarka i mai 2015. I 2016 leverte den britiske romanforfatteren David Mitchell sitt bidrag, *From Me Flows What You Call Time. F*or 2017 ble den islandske dikteren Sjón valgt, og i 2018 skal tyrkiske Elif Shafak levere sitt bidrag.

## Referanser


## Eksterne lenker
* Framtidsbibliotekets offisielle nettside
* Framtidsbiblioteket omtalt på nettsiden til Bjørvika utvikling
* Framtidsbiblioteket omtalt på nettisden til Slow Space
Bodø frisbeeklubb

**Bodø Frisbeeklubb** er en klubb som primært driver med frisbeegolf. Den har tilhold ved Bratten aktivitetspark i Bodø i Nordland. Klubben er medlem av Norges Frisbeeforbund, og har, per 2014, registrert 40 medlemmer.

## Baner
I Bodø finnes det to frisbeegolfbaner. Den ene ligger i Rensåsparken i sentrum av byen. Denne banen består av 12 hull.
Banen i Rensåsparken er designet av Sune Wentzel og Kent Andre Aagnes.

Den andre ligger på Bratten, i Bratten aktivitetspark. Ca. fem minutter nord for sentrum. Denne banen består av 18 hull.
Banen på Bratten aktivitetspark er designet av Sune Wentzel, Espen Møkkelgjerd og Kent Andre Aagnes.

## Aktiviteter
*Parken Open (Singel turnering)
*BFK Open (Klubbmesterskap)
*Rakkepakk (Pargolfturnering)
*Bodø Open (Norgescup)
*Påskeputten (Puttekonkurranse)
*Juleputten (Puttekonkurranse)

## Historie

Klubben ble stiftet 28.08.2009 av Kent Andre Aagnes og Kristian Kyllingstad. 
Bodø Open har vært arrangert som en del av Norges Cup hele 3 ganger.
Klubben har som beste notering i Norges Cup en 10.-plass å vise til i 2014 ved Ron Kaspersen.

Bodø Frisbeegolfklubb har hatt besøk av store norske frisbeeprofiler som blant annet, 6 ganger verdensmester. Og Espen Møkkelgjerd, 1 gang Europamester og mange ganger Norgesmester.

## Referanser


## Eksterne lenker
*
Tysk mesterskap på skøyter enkeltdistanser 2015

**Tysk mesterskap på skøyter enkeltdistanser 2015** avholdes i Sportforum Hohenschönhausen i Berlin 1. til 2. november 2014.

## Medaljeoversikt
### Kvinner

### Menn
Rikki Septimus

**Rikki Cliffan Septimus** (født 20. juni 1931 i Johannesburg i Sør-Afrika, død 23. april 2007 i København i Danmark) var en sørafrikansk danser, musikalartist, koreograf og regissør. 

## Bakgrunn og utdannelse
Han ble født i Sør-Afrika, men forlot hjemlandet allerede 16-17 år gammel til fordel for London. Der startet en karriere som danser, og han ble utdannet i Storbritannia, USA og Italia.

## Virksomhet i Norden
Tidlig i 1960-årene turnerte han i Norden med en britisk oppsetning av *[[West Side Story]]*, og med denne gjestet han også Oslo i 1962 med gjestespill på Folketeatrets gamle scene i 1962. 

1964 kom Septimus for alvor inn i norsk teater i keiserrollen i stykket Keiser Jones ved Det norske teatret. Hans motspillere var da Earle Hyman og Ola B. Johannessen. Deretter ble han ansatt som regissør og koreograf for en norsk versjon av *West Side Story* ved samme teater. Septimus ble en viktig person i etableringen av norsk musikalteater, og figurerte både foran og bak kulissene. Suksessen til *West Side Story* var også med på å tenne interessen for jazzdans i Norge.   

Han hadde selv sentrale roller i flere oppsetninger, blant annet *West Side Story* og *[[The King and I]]*, der han både var skuespiller og regissør. Septimus arbeidet dessuten flere steder i Europa med musikkteater, blant annet i Danmark og Storbritannia. Den siste forestillingen han satt opp som regissør i Norge var *[[Ai, ai, for en artig krig]]* for Riksteatret.  

Han var blant annet kjent for sin, i norske øyne, uortodokse stil. Selv uttalte han følgende etter premieren på West Side Story i 1965: «Jeg har vært et monstrum overfor danserne, og jeg har fornærmet, såret og krenket dem på det groveste. Enkelte hater meg vel fremdeles, men det var nødvendig for det skal jo hates på scenen, og det er ikke lett å lære nordmenn å hate». Septimus kjørte skuespillerne kontroversielt hardt, og han utmattet, fornærmet og krenket dem for å mane frem den rette aggressiviteten til West Side Story. 

Det var den kontroversielle stilen som også skulle sørge for at Septimus fikk en tidlig sorti fra norsk teater. Da Det norske teatret satt opp *The King and I* fortsatte Rikki Septimus den kontroversielle stilen. Han syntes at norske skuespillere og dansere var mer opptatt av tariff enn av kunsten. Under en av forestillingene oppsto det en voldsom krangel bak scenen mellom Septimus og birolleinnehaver Ingebjørg Sem, der det endte med at Septimus slo Sem, og ble forvist fra teatret. Selv ikke etter offentlige beklagelser i *[[Dagbladet]]* og *[[Aftenposten]]* var Septimus velkommen tilbake. 

Septimus valgte å bosette seg i København i Danmark, der han underviste i dans, drev spesialforretning for dansetøy - og i en kortere periode drev nattklubben «After Dark». 

## Referanser


## Eksterne lenker
*
Rikke Normann

**Rikke Normann** (født 28. desember 1982 i Bærum) er en norsk artist, sanger og låtskriver. 

Hun har siden 2008 opptrådt som musiker og sanger, både som soloartist, og vokalist/korist for en rekke norske tv-show og artister. Hun har jobbet med blant andre Jarle Bernhoft, Sivert Høyem, Noora Noor, Madcon, Kitchie Kitchie Ki Me O, Ulver, Ole Edvard Antonsen, Daniel Kvammen, Markus & Martinus, Ravi, Alan Walker og Amanda Tenfjord, samt utenlandske artister som John Legend., Nik Kershaw og Alexandra Burke.

I 2011 ga Rikke Normann ut debutplaten *Rikki's Guns*, der singelen «Superstar» nådde 7.-plass på VG-lista. Samme år kom hun til den norske finalen i Melodi Grand Prix sammen med Åste Hunnes Sem. Hun deltok igjen i 2012.I 2021 ga hun ut sin femte soloplate, *The Art of Letting Go*. Normann synger også i trioen SiNoRi.   

## Diskografi
**Soloalbum**

**The Art of Letting Go* (2021)
**Home Alone* (2019)
**35* (2019)
**Dig Deep *(2015)
**Rikki's Guns* (2011)

**Medvirker som korist/arrangør/låtskriver**
*Jarle Bernhoft - *Live at the Opera* (2025)
*Beglomeg - *Elske Livet Fantastiskt* (2019)
*Andreas Ihlebæk - *A Night at Studio Paradiso* (2019)
*Jarle Bernhoft - *Humanoid* (2018)
*LEIF - *Scandinavian Melancholy* (2018)
*The band called Oh - *Guerrilla Gardening* (2017)
* Ulver - *The assassination of Julius Caesar* (2017)
* Nordgarden - *Wide Open Spaces* (2017)
* Ravi - *Disaorda* (2017)
* Trine Rein - *20 Anniversary - Hits and Favorites (Live)* (2014)
* Kampestuen - *Kampestuen* (2012)
* Jarle Bernhoft - *Walk With Me - Live at Chateau Neuf* (2011)
* Kitchie Kitchie Ki Me O - *Kitchie Kitchie Ki Me O* (2011)
* Alexandra Burke - *Overcome* (2009)
* Paperboys - ''The Oslo Agreement'' (2009)
* Side Brok - *Ekte Menn* (2009)
* Mira Craig - *Ghetto Fairytale* (2009)
* Div. artister - *Shockadelica: 50th Anniversary Tribute To The Artist Known As Prince* (med Traces Gospel Choir), (2008)

## Referanser


## Eksterne lenker
* 
* 
*
Sulusaray

**Sulusaray** eller **Çiftlik**, best kjent under det gamle navn **Sebastopolis** (Σεβαστούπολις, også **Herakleopolis**) var en oldtidsby i Pontos, i dag småbyen *Sulusaray*, 68 km fra Tokat og 30 km fra Artova, ved elven Çekerek. Byens eldste kjente navn var **Karana**. Den hørte til herskapsområdet til galaternes Ateporix.

I bysantinsk tid tilhørte byen *Armenia Secunda*.

Det finnes historisk belegg for de følgende biskoper:
* Meletius
* Cecropius
* Gregorius
* Photius

## Litteratur
* Michel Amandry; Bernard Rémy: *Les monnaies de l'atelier de Sebastopolis du Pont*. Istanbul 1998. ISBN 2-906053-49-X
* Alice Mouton: «Sulusaray/Sebastopolis du Pont (Province de Tokat): La Karahna des texts hittites?.» I: *Anatolia Antiqua* 19, 2011, s. 101-111

## Eksterne lenker

* Ruiner og friluftsmuseum i Sebastopolis
* Catholic Encyclopedia
Charles Ravn

**Hans Charles Ravn** (født 23. mars 1889, død 26. august 1963) var en norsk fotograf med virke i Ofoten i Ballangen. På denne tiden var han den eneste fotograf i Ballangen inntil ca. 1955. Han hadde fotografering som eneyrke og hadde mørkerom i huset der han bodde.

Alt fotoutstyr etter ham er borte, fotoarkivet etter ham bevares i dag i Arkiv i Nordland. Ravn virket også som lokalhistoriker, slektsforsker og astrolog. Videre var Ravn en ivrig skriver av dagbøker hvor han skrev ned ulike hendelser i nærmiljøet i Kjeldebotn og Ballangen. Han noterte også nøye ned alle fotograferingene i egne logg/kataloger.

Da fotograf Ravn døde i 1963 var det ingen som ville kjøpe eller overta bildene hans. Dødsboet, med blant annet bildene, ble fraktet til en fjære i Kjeldebotn i Ballangen der fotografen hadde bodd, for og brennes opp. Ved en tilfeldighet ble samlingen reddet av Ivar Skoglunds far. Skoglund har deponert samlingen til Arkiv i Nordland.

Flere av katalogene og dagbøkene eksisterer den dag i dag og er kilder til områdets lokalhistorie, og oppbevares i Arkiv i Nordland.

## Referanser


## Eksterne lenker
*
Michael Ryan

**Michael Ryan** er navnet til flere personer:

* Michael Patrick Ryan (1825–1893), canadisk politiker
* Michael Ryan (skuespiller) (1929-2017)
* Mike Ryan (født 1941), newzealandsk maratonløper
* Michael Ryan (roer) (født 1947), irsk roer
* Michael Ryan (rytter) (født 1976), irsk rytter
* Michael Ryan (ishockeyspiller) (født 1980), amerikansk ishockeyspiller
Antonio Starabba, marchese di Rudinì

**Antonio Starabba, marchese di Rudinì** (født 16. april 1839 i Palermo, død 7. august 1908 i Roma) var en italiensk politiker (historiske høyre), og landets statsminister i to perioder. Han var leder av i alt fem regjeringer.

Starabba ble født inn i en aristokratisk familie i Palermo, Sicilia som den gangen var en del av De to sicilier. Under opprøret på Sicilia i 1860 var han lojal med Bourbonerne og måtte forlate øya da Garibaldi kom med sine tusen mann. Han arbeidet deretter i det italienske utenriksdepartementet til han i 1964 ble borgermester i Napoli. Starabba slo ned et pro-bourbonersk opprør i 1866 og ble i 1868 utnevnt til prefekt. 

Etter Mingettis død i 1886 ble han leder av høyresiden i parlamentet.

Starabba ble statsminister i 1891 etter Crispi og reduserte utgifter, gikk i mot italiensk ekspansjon i koloniene og fornyet Trippelalliansen samtidig som han prøvde å forbedre forholdet til Frankrike. Han etterfulgte Crispi for andre gang etter Italias nederlag ved Adwa. 

Starabba var statsminister da den folkelige oppstand i mai 1898 begynte i Milano. Demonstrasjonene gjaldt høye matvarepriser og hungersnøden folk led under. Oppstanden ble slått ned med våpenmakt og det kom til  mer enn hundre tap av liv. Starabba ble kritisert av både høyre- og venstresiden, for henholdsvis ettergivenhet på forhånd og undertrykkelse under oppstanden. Uten støtte i parlamentet måtte han gå av som statsminister.

## Referanser
Filosofiåret 1907

**Filosofiåret 1907** er en oversikt over hendelser, utgivelser og personer med tilknytning til filosofi i 1907.

## Hendelser

## Publiseringer
* Hastings Rashdall, *[[The Theory of Good and Evil]]*, 1907
* Henri Bergson, *L’Évolution créatrice* (mai) 

## Fødsler
*9. januar - Guido Morpurgo-Tagliabue, italiensk filosof, dosent og germanist (død 1997)
*11. januar - Abraham Joshua Heschel, polsk rabbiner og filosof (død 1972)
*26. april - Leo Kofler, tysk filosof (død 1995)
*1. juni - Jan Patočka, tsjekkisk filosof (død 1977)
*18. juli
**Frithjof Schuon, sveitsisk filosof og mystiker (død 1998)
**H.L.A. Hart, britisk filosof og jurist (død 1992)
*27. juli - Gregory Vlastos, filosofihistoriker fra USA (død 1991)
*22. september - Maurice Blanchot, fransk forfatter, litteraturkritiker og filosof (død 2003)
*6. november - Renato Treves, italiensk filosof og sosiolog (død 1992)
*16. desember - Albino Galvano, italiensk maler, kunsthistoriker og filosof (død 1990)
*Jean Hyppolite, fransk filosof (død 1968)

## Dødsfall

|-
|Juli
|1. || John Mourly Vold ||  || filosof ||align=center|56 ||align=center|1850 || 
|}
*5. juli - Kuno Fischer, tysk filosof (født 1824)
*11. september - Octave Hamelin, fransk filosof (født 1856)
*Edmond Demolins, fransk pedagog og filosof (født 1852)
*Julius Langbehn, tysk kunsthistoriker og filosof (født 1851)


Patocka_1971.jpg|Jan Patočka(1907-1977)
Kuno_Fischer.jpg|Kuno Fischer(1824-1907)
Julius_Langbehn_autograph.jpg|Julius Langbehn(1851-1907)


## Referanser
Island under EM i friidrett 1978

Island deltok med fem utøvere under EM i friidrett 1978 som ble arrangert 29. august&ndash;3. september 1978 i Praha. Utøverne fra Island tok ingen medaljer under mesterskapet.

## Referanser
Tredje Ur-dynasti

**Tredje Ur-dynasti** (eller *det nysumeriske rike*) er betegnelser som refererer både til en periode mellom 2100- og 2000-tallet f.Kr. (midtre kronologi) av sumerisk herskerdynasti  basert i byen Ur og til en kortvarig territorial-politisk stat som synes å ha vært voksende rike. Tredje dynasti i Ur er tidvis forkortet til **Ur-III** av historikere som studerer perioden.

Det tredje dynasti i Ur var det siste sumeriske herskerdynasti som kom til framtredende makt i Mesopotamia. Det begynte etter flere århundrer etter å ha blitt kontrollert av akkadiske og guteriske konger. Tredje dynasti kontrollerte byene Isin, Larsa og Eshnunna, og strakte seg langt nord som til Jazira i øvre Mesopotamia.

Det var den periode i Mesopotamias historie de sumererne og sumerisk språk manifesterte seg for siste gang i historien. Perioden begynte cirka 2100 f.Kr under ledelse av kong Ur-Nammu i Ur. Sumerne bygde opp en sterkt sentralisert stat, som omfattet hele sørområdet og store deler av det assyriske område. De første kongene innen dette Ur-dynastiet hadde sumeriske navn, deretter i økende grad akkadiske navn. Storhetstiden fikk sin slutt etter drøyt 100 år da elamitter fra Persia og amoritter fra nordvest invaderte riket.

## Referanser


## Litteratur
* Sallaberger, Walther; Westenholz, Aage (1999): ''Mesopotamien. Akkade-Zeit und Ur III-Zeit'', Orbis Biblicus et Orientalis, 160/3, Göttingen: Vandenhoeck & Ruprecht, ISBN 3-525-53325-X
* Van de Mieroop, Marc (2007): ''A History of the Ancient Near East, ca. 3000–323 BC'', 2. utg., Blackwell History of the Ancient World, Malden: Blackwell, ISBN 978-1-4051-4911-2

## Eksterne lenker
* «The State of Ur III Research», *CDLI, Cuneiform Digital Library Initiative*
Island under EM i friidrett 1982

Island deltok med ni utøvere under EM i friidrett 1982 som ble arrangert 6.&ndash;12. september 1982 i Athen. Utøverne fra Island tok ingen medaljer under mesterskapet.

## Referanser
Island under EM i friidrett 1986

Island deltok med tre utøvere under EM i friidrett 1986 som ble arrangert 26.&ndash;31. august 1986 i Stuttgart. Utøverne fra Island tok ingen medaljer under mesterskapet og hadde heller ingen plasseringer blant de åtte beste i noen øvelser.

## Referanser
Ur-Nammu

**Ur-Nammu** (eller *Ur-Namma*, *Ur-Engur*, *Ur-Gur*; sumerisk: 𒌨𒀭𒇉, ca. 2047-2030 f.Kr. kort kronologi) var grunnlegger av det tredje dynasti i bystaten Ur i sørlige Mesopotamia etter flere tiår med akkadisk og gutiarisk styre. Hans fremste bedrift synes å være statsbygging og er hovedsakelig husket i dag grunnet hans lovverk, Ur-Nammus lover, den eldste kjente bevarte eksempel i verden.

## Liv og virke
### Styre

Årsnavn for 17 av Ur-Nammus 18 år er kjent, men deres rekkefølge er usikker. Et årsnavn av hans styre nedtegner ødeleggelsen av Gutium, mens to år synes å feire hans lovreformer: «År i hvor Ur-Nammu kongen ga orden på måtene (til folket i landet) fra neden til over», og «Året Ur-Nammu ga rettmessighet til landet.»

Blant hans militære bedrifter var erobringen av Lagasj og beseire hans tidligere herrer ved Uruk. Han ble til sist anerkjent som en betydningsfull regional hersker av Ur, Eridu, og Uruk ved en kroningseremoni i Nippur. Det er antatt at han sto for byggingen av bygninger ved Nippur, Larsa, Kisj, Adab, og Umma. Det er kjent at han reparerte veier og den generelle orden etter gutiarisk perioden.

Ur Nammu var også ansvarlig for byggingen av et antall trappepyramider som kalles ziggurater, inkludert Den store zigguraten i Ur.

Hans ektefelle (den ene eller en av flere) var en datter av Utu-hengal, konge av Uruk, og som han fikk minst en sønn med. Han ble etterfulgt av sin sønn Shulgi etter en regjeringstid på 18 år. Hans død på slagmarken mot guteerne etter at han ble forlatt av sin hær er kjent ved at han ble minnet i et langt sumerisk dikt.

### Stele
I 1925 ble en ødelagt søyle av kalkstein, opprinnelig rundt 2,7 meter høy, avdekket i Mesopotamia. Under ledelse av Leonard Woolley, som ikke var tilstede i person, ble den rekonstruert av Penn Museum (tilknyttet Universitetet i Pennsylvania i USA). I 1985 kunne Jeanny Canby bevise at den var blitt feilaktig satt sammen. Gipsen som fylte stelen ble fjernet og stelen ble rekonstruert med ekstra stykker som var funnet i museets lager. Det ble da oppdaget en figur som forestilte en kurtisane som omfavnet en guddom. Canby påpekte at det var «forbausende intim scene for et kongelige monument.»

## Referanser


## Eksterne lenker
*Tegning av tempel bygget av Ur-Nammu ved Ur
*Statuett av Ur-Nammu , *Oriental Institute of Chicago*
* Ansiktet til Ur-Namma, statuer av Ur-Namma som antyder hvordan han kan ha sett ut
* Kort beskrivelse av regjeringstiden til Ur-Namma
* «I am Ur-Namma», livet og døden til Ur-Namma, som foralt i babylonsk litteratur
Olav Rovde

**Olav Rovde** (født 14. november 1941) er cand.philol. og professor emeritus i historie ved Høgskolen i Telemark. Han har tidligere gitt ut flere bøker om organisasjonshistorie og om norsk politisk historie, bl.a. *I kamp for jamstelling 1896-1945*, bind 1 av Norges Bondelags historie og *Lat oss rydja og byggja oss grender. Den norske småbrukaren 1913-1988*.

## Eksterne lenker
*
Island under EM i friidrett 1974

Island deltok med to utøvere under EM i friidrett 1974 som ble arrangert 2.&ndash;8. september 1974 i Roma. Utøverne fra Island tok ingen medaljer under mesterskapet.

## Referanser
Liste over historiske dokumenter hos Statens kartverks sjødivisjon

**Liste over historiske dokumenter hos Statens kartverks sjødivisjon** er en liste over historiske dokumenter som befinner seg hos Sjødivisjonen i Statens kartverk i Stavanger.

## Historiske kart
### Oversiktskart

### Kart over området i og rundt Oslofjorden og Skagerrak

### Kart over Sørlandet

### Kart over Trøndelag, inkludert grenseområdet mot Møre og Romsdal i sør og Nordland i nord

### Kart over Nord-Norge

### Kart over Vestlandet

### Kart over Svalbard

### Kart over andre land enn Norge

### Kart fremlagt under den engelsk-norske fiskerisaken
Dette er kart som ble lagt frem av Storbritannia, til vurdering av Den internasjonale domstolen i Haag under den engelsk-norske fiskerisaken i 1951. Kartene er ikke på Wikimedia commons grunnet opphavsrett, men er tilgjengelig hos Sjødivisjonen i Kartverket ved henvendelse.

## Andre historiske dokumenter

### Bokillustrasjoner

### Kart, profiler og grunnslepp

### Nieuwe groote lichtende zee-fakkel

De nieuwe groote lichtende zee-fakkel er et verk i tre bind av Johannes van Keulen, fra 1680-tallet. De følgende sidene er hentet fra del 1, bind 3.

## Etterretninger for sjøfarende - innbundne årganger

Fra kunngjøringsheftet Etterretninger for sjøfarende:




Fil:Proviantdepot i Sydlige Stille Hav.jpg|Fra Efs 1894: Proviantdepot for Skibbrudne i det Sydlige Stille Hav.
Fil:Krig mellom USA og Spania-1898.jpg|Fra Efs 1898: Krigen mellom USA og Spania har konsekvenser for de sjøfarende.
Fil:Efs1918-fredstid.jpg|Fra Efs 1918: Første verdenskrig er over og sjøfarten normaliseres.


## Referanser
Island under EM i friidrett 1994

Island deltok med seks utøvere under EM i friidrett 1994 som ble arrangert 7.&ndash;14. august 1994 i Helsingfors. Utøvere fra Island tok ingen medaljer under mesterskapet.

## Referanser


## Eksterne lenker
* 
* Resultater
* trackfield.brinkster
* European Athletic Association
Samuel Noah Kramer

**Samuel Noah Kramer** (født 28. september 1897 i Zjasjkiv i Tsjerkasy oblast i Tsarrussland, død 26. november 1990) var en amerikansk sumerolog. 

I 1905 emigrerte familien som følge av antijødiske pogromer under tsar Nikolaj II av Russland til Philadelphia i USA.

Hens mest kjente verk er *History Begins at Sumer*. Etter ham er oppkalt *Samuel Noah Kramer Institute of Assyriology and Ancient Near Eastern Studies* ved Bar Ilan-universitetet i Ramat Gan i Israel.

## Verker i utvalg
* *Sumerian Mythology: Study of Spiritual and Literary Achievement in the Third Millennium B.C*. 1944, rev. 1961.
* *History Begins at Sumer: Thirty-Nine Firsts in Man's Recorded History*. 1956/1e (25 firsts), 1959/2e (27 firsts) 1981/3e. University of Pennsylvania Press. ISBN 0-8122-7812-7.
* *The Sumerians: Their History, Culture and Character*. Chicago, IL: University of Chicago Press, 1963. ISBN 0-226-45238-7.
* med Diane Wolkstein: *Inanna : Queen of Heaven and Earth*. New York: Harper & Row, 1983. ISBN 0-06-090854-8.
* *In the World of Sumer, An Autobiography*. Wayne State University Press, 1988. ISBN 0-8143-1785-5.

## Referanser


## Eksterne lenker
*
Zjasjkiv

**Zjasjkiv** (ukrainsk: Жашків; russisk Жашков, Zjasjkov) er en by i Tsjerkasy oblast i Ukraina. Byen har omkring 14&nbsp;000 innbyggere (2011).

## Eksterne lenker
*
Ungarn under EM i friidrett 1962

Ungarn deltok med 5 utøvere under EM i friidrett 1962 som ble arrangert 12.&ndash;16. september 1962 i Beograd. Utøvere fra Ungarn tok fire medaljer under mesterskapet.

## Medaljevinnere

## Referanser
Renosterbos

**Renosterbos** (*Elytropappus rhinocerotis*) er en busk i kurvplantefamilien. Den blir opptil 2&nbsp;m høy og har som regel bare en stamme. Planten har en pælerot som kan bli opptil 6&nbsp;m dyp. *Renoster* er afrikaans for neshorn, og planten var viktig føde for spissneshorn før dette dyret ble utryddet i Kapplandet.

Busken er karakteristisk for  vegetasjonstypen renosterveld i Kapplandet, men arten er i motsetning til vegetasjonstypen ikke truet. Den tåler både snø, frost og beiting og kan ofte være et plagsomt ugras. Utbredelsen strekker seg nordover gjennom Namaqualand til Richtersveld og Namibia og østover til Molteno og East London i Eastern Cape.

Det er foreslått et nytt vitenskapelig navn for arten, *Dicerothamnus rhinocerotis*, men dette navnet er foreløpig ikke publisert på korrekt måte.

## Kilder
* PlantZAfrica.com – ''Elytropappus rhinocerotis'' besøkt 30. oktober 2014.
* Red List of South African Plants – ''Elytropappus rhinocerotis'' besøkt 30. oktober 2014.

## Eksterne lenker
*
Tyrkia under EM i friidrett 1962

Tyrkia deltok med 11 utøvere i EM i friidrett 1962 som ble arrangert 12.&ndash;16. september 1962 i Beograd. Utøverne fra Tyrkia tok ingen medaljer under mesterskapet.

## Referanser
Sølvtre

**Sølvtre** (*Leucadendron argenteum*) er en tre i familien Proteaceae.

Det blir 7–10&nbsp;m høyt med en bred stamme og tykk, grå bark. Greinene er dekket med overlappende, spisse blader som bli 150&nbsp;mm lange og 20&nbsp;mm brede. Bladene har små, grå hår som gjør at bladene skinner som sølv. Treet er særbu, og blomstene sitter i tette hoder på enden av grenene. Pollinering utføres av små biller.

Sølvtreet vokser vilt bare i fynbosen rundt Cape Town. Det foretrekker fuktige øst- eller sørskråninger der berggrunnen er granitt eller skifer.


Leucadendron argenteum close.jpg|Bladverk
Silver tree Leucadendron argenteum bark details.jpg|Bark
Female cone Leucodendron argenteum.jpg|Frukt
Groote Schuur Est - Young Silvertrees - Table Mountain.jpg|Unge sølvtrær ved Table Mountain


## Referanser


## Kilder
* PlantZAfrica.com – ''Leucadendron argenteum'' besøkt 30. oktober 2014.
* Red List of South African Plants – ''Leucadendron argenteum'' besøkt 30. oktober 2014.

## Eksterne lenker
*
Hovednedbørfelt i Sverige

Dette er en liste over **hovednedbørfelt i Sverige**. I Sverige er det totalt 119 *hovednedbørfelt*, definert som nedbørfelt større enn 200&nbsp;km² med utløp til hav. På det svenske fastlandet er det 112 slike, og disse er nummerert fra nord (1 er nedbørfeltet til Torneälven). Det er andre (113-116) som drenerer fra Sverige til Norge. Gotland har to hovednedbørfelt (117-118) og hele Öland er et (119). Databasen til SMHI over svenske elver oppgir hovednedbørfelt for hver elv.

## Liste
# Torneälven
# Keräsjoki
# Sangisälven
# Kalixälven
# Töreälven
# Vitån
# Råneälven
# Altersundet
# Luleälven
# Alån
# Rosån
# Alterälven
# Piteälven
# Lillpiteälven
# Rokån
# Jävreån
# Åbyälven
# Byskeälven
# Kågeälven
# Skellefteälven
# Bureälven
# Mångbyån
# Kålabodaån
# Rickleån
# Dalkarlsån
# Sävarån
# Tavelån
# Umeälven
# Hörnån
# Öreälven
# Leduån
# Lögdeälven
# Husån
# Gideälven
# Idbyån
# Moälven
# Nätraån
# Ångermanälven
# Gådeån
# Indalsälven
# Selångersån
# Ljungan
# Gnarpsån
# Harmångersån
# Delångersån
# Nianån
# Norralaån
# Ljusnan
# Skärjån
# Hamrångeån
# Testeboån
# Gavleån
# Dalälven
# Tämnarån
# Forsmarksån
# Olandsån
# Skeboån
# Broströmmen
# Norrtäljeån
# Åkerström
# Norrström
# Tyresån
# Trosaån
# Svärtaån
# Nyköpingsån
# Kilaån
# Motala ström
# Söderköpingsån
# Vindån
# Storån
# Botorpsströmmen
# Marströmmen
# Virån
# Emån
# Alsterån
# Snärjebäcken
# Ljungbyån
# Hagbyån
# Bruatorpsån
# Lyckebyån
# Nättrabyån
# Ronnebyån
# Vierydsån
# Bräkneån
# Mieån
# Mörrumsån
# Skräbeån
# Helge å
# Nybroån
# Sege å
# Höje å
# Kävlingeån
# Saxån
# Råån
# Vege å
# Rönne å
# Stensån
# Lagan
# Genevadsån
# Fylleån
# Nissan
# Suseån
# Ätran
# Himleån
# Viskan
# Rolfsån
# Kungsbackaån
# Göta älv
# Bäveån
# Örekilsälven
# Strömsån
# Enningdalsälven
# Glomma
# Nea
# Vefsna
# Rana
# Gothemsån
# Snoderån
# Öland

## Kilder
* Elvedatabase (pdf fra SMHI)
* Len og hovednedbørfelt i Sverige (pdf fra SMHI)
So Fine

***So Fine*** kan sikte til:

* «So Fine (album)», et album av Ike & Tina Turner
* «So Fine (sang)», en sang av Ike & Tina Turner
Tromsø byfogd

**Tromsø byfogd **var et byfogdembete i Troms. Da Tromsø ble etablert som by i 1794, skulle det ifølge kjøpstadsrettighetene også opprettes et byfogdembete. Det ble imidlertid ikke opprettet et slikt embete da. Inntil videre skulle sorenskriveren og fogden i Senja og Tromsø utføre byfogdforretninger. Eget byfogd- og byskriverembete ble først opprettet ved kgl.res. 16. juli 1838. Byfogden var også dommer, skifteforvalter og rettsskriver på Svalbard (kgl.res. 9. oktober 1925) og Jan Mayen (kgl. res. 11. juli 1930). Fra 1. januar 1964 ble embetsdistriktet utvidet. Det skulle nå omfatte hele Tromsøya. Resten av Tromsø storkommune ble delt mellom Lyngen sorenskriveri (øyene) og Malangen sorenskriveri (fastlandet). Tromsø byfogdembete og Malangen sorenskriveri ble lagt ned ved lov 18. mai 1984 (i kraft fra 1. april 1985). De to embetene ble avløst av Tromsø byrett*. *Ved lov 15. juni 1990 ble Tromsø byrett og Lyngen sorenskriveri slått sammen til Nord-Troms herredsrett fra 1. juli 1990.

## Arkiv
Tromsø byfogdembete sitt arkiv oppbevares ved Statsarkivet i Tromsø.

## Eksterne lenker
Arkivkatalog ved Statsarkivet i Tromsø http://www.arkivportalen.no/side/arkiv/detaljer?arkivId=no-a1450-09000000000922
Love Explosion

**Love Explosion** kan vise til:

* «Love Explosion (album)», et album med Tina Turner
* «Love Explosion (sang)», en sang med Tina Turner
Mellomvalget i USA 2014

**Mellomvalget i USA 2014** var et mellomvalg som ble avholdt tirsdag 4. november 2014. Det ble holdt valg på 435 seter i Representantenes hus, 33 seter i USAs senat og på 36 guvernører i USAs delstater. Det ble dessuten avholdt mange lokale valg på delstats- og fylkesnivå. Det ble også holdt valg på borgermester i flere av USAs største byer som Washington, DC, San Jose og New Orleans.

På forhånd hadde Demokratene flertall i Senatet, mens Republikanerne hadde flertall i Representantenes hus.

## Senatorvalg

Valgt senator i **uthevet skrift**. Tredjekandidater som har fått 3,0 prosent eller mer er tatt med i oversikten.

## Se også
*Mellomvalget i USA 2010

## Referanser
Vuelta a España 2015

**Vuelta a España 2015** var den 70. utgaven av sykkelrittet Vuelta a España. Rittet startet med en lagtempo i Puerto Banús i Marbella lørdag 22. august. Etter klager fra rytterne på dårlige forhold på stranden i Marbella, besluttet arrangøren dagen før ikke å la åpningsetappen telle i den individuelle sammenlagtkonkurransen.

## Deltakere
:*Se også [[Liste over utøvere i Vuelta a España 2015]]*

De fire beste fra Tour de France 2015, Chris Froome, Nairo Quintana, Alejandro Valverde og Vincenzo Nibali stilte til start. Sylvain Chavanel, Adam Hansen og Simon Gerrans stilte til sin tredje Grand Tour for året, kun de to førstnevnte hadde fullført de to foregående. Alle tre var blant de 158 rytterne som fullførte rittet. For første gang siden 2007 var det ingen nordmenn med.

## Etapper
:*Se også [[Etappene i Vuelta a España 2015]]*

## Trøyene dag for dag

## Resultater
### Sammenlagt

### Poengkonkurransen

### Klatrekonkurransen

### Kombinasjonskonkurransen

## Referanser


## Eksterne lenker
*
Japansk mesterskap på skøyter enkeltdistanser 2015

**Japansk mesterskap på skøyter enkeltdistanser 2015** ble avholdt i M-Wave i Nagano, Japan den 24.–26. oktober 2014.

## Medaljeoversikt
### Kvinner

### Menn

## Eksterne lenker
*  Japan - Single Distances Championships 2015 på SpeedskatingResults.com
Patristica Nordica Annuaria

***Patristica Nordica Annuaria*** er et akademisk nordisk tidsskrift for studiet av patristikk og tidlig kristendom. *PNA* er fagfellevurdert og kommer ut med ett nummer årlig. De publiserte artiklene er hovedsakelig skrevet på ett av de tre skandinaviske språkene, men engelske artikler forekommer også. *Patristica Nordica Annuaria* utgjør fortsettelsen av *Meddelanden från Collegium Patristicum Lundense* som kom ut med tjuefem årganger fra 1987 til 2010. Med sitt nye navn og en mer polert layout ble tidsskriftet utgitt for første gang i 2011. 

*Patristica Nordica Annuaria*s formål er å «spegla nordisk patristisk forskning, det vill säga forskning om kristendomens framväxt och utveckling under dess första åtta århundraden.»

## Redaksjon og utgiver
Tidsskriftet utgis av det nordiske vitenskapelige selskapet Collegium Patristicum Lundense i samarbeid med Centrum för Teologi och Religionsvetenskap ved Lunds universitet. *PNA* har ikke én redaktør, men en redaksjon bestående av forskerne Thomas Arentzen, Britt Dahlman, Maria Sturesson og Andreas Westergren. Thomas Arentzen er *PNA*s ansvarlige utgiver. Tidsskriftet har forøvrig et redaksjonsråd med medlemmer fra andre nordiske land, blant andre Norge.
Arnfinn Strand

**Arnfinn Parelius Strand** (født 12. februar 1948) er en norsk keramiker, bosatt i Risør. Han har bakgrunn fra Oslo tegneskole og var hospitant ett år ved Statens håndverks- og kunstindustriskole i Oslo (SHKS). Strand har hospitert og undervist ved Kunsthøyskolen og deltatt ved en rekke kollektiv – og landsdelsutstillinger, blant annet Norsk kunsthåndverk 1984, Galleri F 15 Moss og Galleri Villvin 1989. Han har hatt separatutstillinger blant annet under festspillene i Nord-Norge 1983, Galleri F 15 Moss 1985 og Nordenfjeldske kunstindustrimuseum i 1990. Han er innkjøpt av Norsk kulturråd, Nordland fylkeskommune, Nordnorsk kunstmuseum og Nordenfjeldske kunstindustrimuseum.

I 1991 var Strand med på å etablere keramikkbedriften Acanthus sammen med kunstkolleger Nina Gresvig og Bibiche Mourier. Han er gift med Bibiche Mourier, som også er keramiker. Arnfinn Strand har vært opptatt av kunsthåndverkernes rolle i samfunnet og i undervisning, og viktigheten av samarbeid mellom kunsthåndverkere og næringsliv.

## Referanser


## Litteratur
* Solberg, Harald: *Norske kunsthåndverkere Agder*, 1996, s. 31, 56 og 57.
Durim Muqkurtaj

**Durim Muqkurtaj** (født 1994) er en norsk fotballspiller som spiller for Hønefoss Ballklubb.

Han har tidligere spilt i Brandbu IF og Raufoss Fotball. Han sluttet seg til Hønefoss BK sitt juniorlag i 2012 før han den 28. januar 2014 signerte en proffkontrakt med Hønefoss BK. Han har spilt ti kamper i 1. divisjon, fire av dem som kaptein i en alder av 20 år i 2014 før han fikk en kneskade som satte han ut av spill resten av sesongen.

Han spilte for  Lysekloster IL og IF Fram Larvik i 2017-sesongen, men fikk nye skadeproblemer. Han sluttet seg til Moss i 2019, før han dro tilbake til Hønefoss foran 2020-sesongen, en klubb som da spilte i den koronasuspenderte 3. divisjon.

## Referanser


## Eksterne lenker
* 
* Spillerprofil hos Hønefoss
Zhongxing

**Zhongxing**  () er en by i Nantou midt på Taiwan og provinshovedstad i provinsen Taiwan. Zhongxing hadde om lag 25&nbsp;549 innbyggere i 2010.

Zhongxing er en planlagt by som ble grunnlagt i 1955 etter inspirasjon fra Storbritannia. Provinsmyndighetene begynte å flytte hit fra Taipei i 1956, og byggingen var ferdig i 1957. Byen har flere parker, plener, tre og fontener, mens byggene ligger på rekker.

Ifølge Folkerepublikken Kina, som ikke anerkjenner Republikken Kina (Taiwan), er Taipei fremdeles provinshovedstad.

## Eksterne lenker
* 
* The Garden Community ved  subtpg.tpg.gov.tw
Arnfinn Haugen

**Arnfinn Haugen** (født 11. mai 1951) er en norsk kunsthåndverker. Han ble født på Notodden og kom til Risør i 1976.  Han er utdannet ved Statens håndverks- og kunstindustriskole i Oslo (SHKS) i perioden 1971-1975. Han er mest kjent for sin trekunst uttrykt i et nytt og moderne formspråk.   

Arnfinn Haugen var med på å starte Villvin kunstgruppe i 1976, og arbeider med utstillinger og utsmykninger over hele landet. Hans kunst er blant annet innkjøpt av Norsk kulturråd 1983, Nordenfjeldske Kunstindustrimuseum i 1983 og Kunstindustrimuseet i Oslo 1993. Han har hatt separatutstillinger ved Galleri F 15 i Moss 1983 og 1985, Kunstnerforbundet Oslo 1986 og 1993 og Staatliche Kunstgewerkmuseum i Berlin i 1989, og han er innkjøpt av blant annet Kunstindustrimuseet i Oslo, Norsk Folkemuseum og Riksgalleriet. I 1983 mottok han Statens 3-årige arbeidsstipend og i 1992 Risør kommunes kulturstipend.

Folkekunstens farger har stått sentralt i trekunsten hans. Han jobber også mye med geometriske former og spill med disse. Han jobber med funksjonelle og fargerike objekter i 2D og 3D, i stor og liten skala, både for privatpersoner samt for offentlige rom/ utsmykninger. Arnfinn Haugen har verksted i sentrum av Risør, og er medlem av Norske kunsthåndverkere Sør-Norge (NK Sør-Norge).

## Referanser


## Litteratur
* Solberg, Harald (1996): *Norske kunsthåndverkere Agder*, s. 43 og 51

## Eksterne lenker
* 
* Kulturnett Aust-Agder: Månedens kunstner, publisert 1. august 2014 (besøkt 3. november 2014)
Edvard Myhre Munch

**Edvard Myhre Munch** (født 3. oktober 1836, død 19. mai 1900) var en norsk professor i teologi.

Han var sønn av Mathilde Christine Munch (1815–1891) og Christian Stub Myhre (1836–1899). Moren var av slekten Munch og tante til maleren Edvard Munch. Faren var kjøpmann i Skien og banksekretær. 

Fra 1844 til 1853 gikk han på Skiens skole (etablert 1824). Etter innledende studier i filologi byttet han til teologi og var i 1859 *cand.theol.* på resultatlistene da han vant H.K.H. Kronprinsens gullmedalje på en avhandling. Så drev han en lærerskole. Fra 1877 var han professor i teologi ved Det Kongelige Frederiks Universitet (i dag Universitetet i Oslo) og fra 1886  involvert i undervisning av praktisk pedagogikk.  Året før hadde han byttet fra å kalle seg Edvard Munch Myhre til Edvard Myhre Munch. Han ga seg med pedagogikken i 1894 og pensjonerte seg i 1897, tre år før sin død.

Edvard giftet seg med Anna Helene Borchsenius (1838–1916) fra Gjerpen; hun var datter av Fredrik Charlow Borschenius, som var både fogd og amtmann i Nedre Telemarken fogderi. De ble foreldre til blant andre Mathilde Munch (1866–1953), som skrev lærebøker. Sønnen Didrik Munch (1878–1957) var eier og bestyrer på Munchs pensjonatskole.

## Referanser
Egil Ødegård

**Egil Ødegård** er navnet til flere personer:

*Egil S. Ødegård &ndash; sanger, gitarist og låtskriver.
*Egil Ødegård (filmprodusent) &ndash; norsk filmprodusent.
Shulgi

**Shulgi** også kalt **Dungi** (født ca. 2094 f.Kr, død 2047 f.Kr.) var en konge i Ur-III-tiden i det gamle Mesopotamia og hadde hovedstad i byen Ur. Han etterfulgte sin far kong Ur-Nammu på tronen og regjerte i 48 år.

Hundre år etter kong Sargons død ble hans rike overtatt av et folk kalt guteerne. I mellomtiden kunne guteerne ikke holde sammen riket, og det ble derfor absorbert av befolkningen i Mesopotamia. Den gamle by Ur tok nå igjen ledelsen.

Den største konge i dette dynasti var Shulgi, også kjent som Dungi. I Ur hadde han noe som lignet på en regjering med statsminister og finansminister, og i andre byer plasserte han guvernører. Han anerkjente alle gudene og tilbad og bygde templer for dem. I templene var det store skattkammer med korn, kveg og metaller som var innbetalt som skatt. Templene ble en slags skattekontorer. Hver eneste inn- og utbetaling ble omhyggelig bokført, og det ble skrevet kvitteringer og anvisninger, alt sammen på leirtavler. Der var nødvendig med et stort personale, som for det meste var prester. Derfor var det skoler og universiteter knyttet til templene. De utlånte også penger til folk. Normalt var lånene beheftet med renter, men det var også rentefrie lån til lånesøkere som trengte hjelp for at unngå å bli solgt som slaver på grunn av gjeld.

Kong Shulgi opprettet et kurerpostvesen og også et landeveispoliti som sikret ferdsel og handel. Og sist, men ikke minst lot han skrive en felles lov for hele sitt rike. Kun mindre deler av Shulgis lovbok er blitt bevart for ettertiden. Han ble etterfulgt av sin sønn Amar-Sin.

Sumernes land var alltid utsatt for farer, og Shulgis rike ble truet i sin eksistens. En by ved navn Mari var vokst frem, og da kongen av Ur var optatt av en krig mod Elam, overfalt Mari-kongen både Sumer og Akkad, og riket ble delt mellom Elam og Mari.

Etter en oppløsningstid lyktes det en konge i Babylon å overta det meste af Mesopotamia og grunnlegge et stort rike som var større enn Sargons imperium (ca. 1800 f.Kr).

## Referanser


## Litteratur
* Bertrand Lafont: «The Army of the Kings of Ur: The Textual Evidence». I: *Cuneiform Digital Library Journal*. 2009/5, 2009, , s. 1–25 (PDF; 0,5 MB).
* Samuel Noah Kramer: «Shulgi of Ur: A Royal Hymn and a Divine Blessing». I: *The Seventy-Fifth Anniversary Volume of the Jewish Quarterly Review*. 1967, s. 369-380.

## Eksterne lenker
*
Amar-Sin

**Amar-Sin** av Ur-III-dynastiet var konge av Sumer og Akkad fra 2046 til 2038 f.Kr.

Han var den tredje regent av det tredje Ur-dynasti og etterfulgte sin fra Shulgi på tronen. Han videreførte det meste av farens verk. I hans herskertid falt en rekke byggeprosjekter og dessuten krigen mot hurrittene ved rikets nordgrense, i det som i dag tilsvarer Kurdistan. Under Amar-Sin opplevde riket fremskritt og velstand; blant annet fikk det veldig mye bedre innen jordbruket. 

Kongen regjerte varte bare i omtrent ti år; han døde av en infeksjon som begynte i føttene. Tronfølger ble hans bror Shu-Sin.

## Litteratur
* Helmut Freydank o.a.: *Lexikon Alter Orient. Ägypten * Indien * China * Vorderasien*. VMA-Verlag, Wiesbaden 1997, ISBN 3-928127-40-3, s. 35.